# શ્રીકૃષ્ણનાં માસી તેમના નિવાસસ્થાન પર પધારવા શ્રીકૃષ્ણ, બલરામ તથા સુભદ્રાને આમંત્રણ આપે છે. આ આમંત્રણને માન આપી રથમાં બેસી શ્રીકૃષ્ણ, બલરામ તથા બહેન સુભદ્રા માસીને ઘેર જાય છે અને દસ દિવસ રોકાય છે. માસી ત્રણે ભાણેજને ભાવતાં ભોજન જમાડે છે. માસીના નિવાસસ્થાનની આસપાસના નગરજનો આ ત્રણેનાં દર્શને આવે છે. અગિયારમા દિવસે રથમાં બેસી ત્રણે પોતાના નિજસ્થાનમાં પધારે છે અને નગરજનોને દર્શન આપે છે. આમ સામાન્યત: ભક્તો ભગવાનનાં દર્શને મંદિરે જાય છે. પણ અષાઢ સુદ બીજનો એકમાત્ર દિવસ એવો છે કે જ્યારે ભગવાન પોતે રથમાં આરૂઢ થઈ નગરજનોને દર્શન આપવા રથયાત્રામાં બિરાજે છે.